title: Mallakira (trutca ke Thomas Cole)
text: Mallakira trutca va okolsayakikaf milkam mallakis ta gejura kaatoer, i va milk dirgan gan jiomik moe batakaf okol. Gestin patectoy tir dem jonkaf tuwavolk isu vegeduks ise va patectoyany ke vlaanderaf lingesik ke toza ke XVI-eafa decemda gevason kimbar miledje va tavera ke francaf pulotik ke XVII-eafa decemda ta milbava ke buneks koplekur. Cole va vanawaltafta mo werdxo is kev toeem mafelon trumar. Koyayason weti abica tanda koe Europa, va yona patectoyafa truta ke Claude Lorrain al romafelayar, i ke an felisik va afikeskeem.